ETA:n sekakomitean päätös N:o 38/1999, tehty 30 päivänä maaliskuuta 1999, ETA-sopimuksen liitteen XIII (Liikenne) ja pöytäkirjan 37 muuttamisesta



Virallinen lehti nro L 266 , 19/10/2000 s. 0027 - 0044



ETA:n sekakomitean päätös N:o 38/1999, tehty 30 päivänä maaliskuuta 1999, ETA-sopimuksen liitteen XIII (Liikenne) ja pöytäkirjan 37 muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on tarkistettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen XIII on muutettu 29 päivänä tammikuuta 1999 tehdyllä ETA:n sekakomitean päätöksellä N:o 15/1999(1). (2) Sopimuksen osaksi on otettu 20 päivänä helmikuuta 1978 tehty neuvoston päätös 78/174/ETY neuvottelumenettelystä ja liikenteen infrastruktuurikomitean perustamisesta(2). (3) Neuvoston päätöksellä 78/174/ETY perustettu liikenteen infrastruktuurikomitea luetellaan sopimuksen pöytäkirjan 37 luettelossa komiteana, jonka työskentelyyn osallistuvat Euroopan vapaakauppaliiton (EFTA) valtioiden asiantuntijat. (4) Päätös 78/174/ETY on kumottu 23 päivänä heinäkuuta 1996 tehdyllä Euroopan parlamentin ja neuvoston päätöksellä N:o 1692/EY yhteisön suuntaviivoista Euroopan laajuisen liikenneverkon kehittämiseksi(3). (5) Päätöksessä N:o 1692/96/EY säädetään, että verkon on oltava yhdistettävissä Euroopan vapaakauppaliiton (EFTA) valtioiden verkkoihin edistämällä samalla näiden eri verkkojen yhteentoimivuutta ja niihin pääsyä. (6) Päätöksellä N:o 1692/96/EY perustetaan Euroopan laajuista liikenneverkkoa käsittelevä komitea. (7) Päätös N:o 1692/96/EY on otettava osaksi sopimusta, ON PÄÄTTÄNYT SEURAAVAA: 1 artikla Korvataan sopimuksen liitteen XIII (liikenne) lisäys 1 lisäyksellä 2, lisäys 2 lisäyksellä 3, lisäys 3 lisäyksellä 4 ja lisäys 4 lisäyksellä 5. 2 artikla Korvataan sopimuksen liitteessä XIII oleva 5 kohta (neuvoston päätös 78/174/ETY) seuraavasti: "5. 396 D 1692: Euroopan parlamentin ja neuvoston päätös N:o 1692/96/EY, tehty 23 päivänä heinäkuuta 1996, yhteisön suuntaviivoista Euroopan laajuisen liikenneverkon kehittämiseksi (EYVL L 228, 9.9.1996, s. 1), sellaisena kuin se on korjattuna Euroopan yhteisöjen virallisessa lehdessä L 15, 17.1.1997, s. 1. Asetuksen säännöksiä muutetaan tässä sopimuksessa seuraavasti: a) korvataan 1 artiklan 2 kohdan sanat 'jäsenvaltioiden ja yhteisön' sanoilla 'ETA-sopimuksen sopimuspuolet' ja sanat 'sanotun kuitenkaan ennakolta ratkaisematta jäsenvaltion tai yhteisön taloudellista sitoutumista' sanoilla 'sanotun kuitenkaan ennakolta ratkaisematta ETA-sopimuksen sopimuspuolen taloudellista sitoutumista'; b) korvataan 1 artiklan 3 kohdan sana 'perustamissopimuksen' sanalla 'ETA-sopimuksen'; c) korvataan 2 artiklan 2 kohdan a alakohdan sanat 'yhteisön tavoitteiden' sanoilla 'ETA-sopimuksessa tarkoitettujen tavoitteiden'; d) korvataan 2 artiklan 2 kohdan h alakohdan sanat 'Euroopan vapaakauppaliiton (EFTA) valtioiden' sanalla 'Sveistin' ja sanat 'yhteisön edun mukaista' sanoilla 'ETA-sopimuksen sopimuspuolten edun mukaista'; e) korvataan 4 artiklan ensimmäisen rivin sanat 'yhteisön toiminnan' sanoilla 'ETA-sopimuksen sopimuspuolten toiminnan' ja i luetelmakohdan sanat 'yhteisön tavoitteita' sanoilla 'ETA-sopimuksen sopimuspuolten tavoitteita'; f) korvataan 6 artiklan sana 'yhteisö' sanoilla 'ETA-sopimuksen sopimuspuolet' ja lausetta 'perustamissopimuksen asiaa koskevien menettelyjen mukaisesti' ei sovelleta; g) korvataan englanninkielisen toisinnon 7 artiklan 1 kohdan sana 'perustamissopimuksen' sanalla 'ETA-sopimuksen'; h) ei sovelleta 8 artiklan 1 kohdan sanoja 'ja soveltamalla neuvoston direktiiviä 92/43/ETY' ja korvataan 8 artiklan 2 kohdan b alakohdan sana 'Unionin' sanoilla 'ETA-sopimuksen sopimuspuolten alueiden'; i) päätöksen liitteen I 2 jaksoon (tieverkko) liitetään seuraavat ja osoitetaan kartoilla kyseisen liitteen 1 lisäyksen mukaisesti: '2.15. Islanti 2.16. Norja'; j) päätöksen liitteessä I olevaan 3 jaksoon (rautatieverkko) liitetään seuraavat ja osoitetaan kartoilla kyseisen liitteen 1 lisäyksen mukaisesti: '3.16. Norja'; k) päätöksen liitteessä I olevaan 6 jaksoon (rautatieverkko) liitetään seuraavat ja osoitetaan kartoilla kyseisen liitteen 1 lisäyksen mukaisesti: '6.8. Islanti 6.9. Norja'. Sopimuksen 101 artiklan mukaiset EFTA-valtioiden assosiaatiota koskevat yksityiskohtaiset säännöt: Jokaisesta EFTA-valtiosta voi osallistua yksi asiantuntija Euroopan laajuista liikenneverkkoa käsittelevän komitean tehtäviin. Euroopan yhteisöjen komissio ilmoittaa osallistujille komitean kokousajan ja toimittaa asiaa koskevat asiakirjat." 3 artikla Sopimuksen pöytäkirjassa 37 oleva 4 kohta (liikenteen infrastruktuurikomitea) korvataan seuraavasti: "4. Euroopan laajuista liikenneverkkoa käsittelevä komitea (Euroopan parlamentin ja neuvoston päätös N:o 1692/96/EY)". 4 artikla Päätöksen N:o 1692/96/EY islannin- ja norjankieliset tekstit, jotka ovat tämän päätöksen kyseisten kielitoisintojen liitteenä, ovat todistusvoimaisia. 5 artikla Tämä päätös tulee voimaan 31 päivänä maaliskuuta 1999, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle. 6 artikla Tämä päätös julkaistaan Euroopan yhteisöjen virallisen lehden ETA-osaston ETA-täydennysosassa. Tehty Brysselissä 30 päivänä maaliskuuta 1999. ETA:n sekakomitean puolesta F. Barbaso Puheenjohtaja (1) EYVL L 35, 10.2.2000, s. 45. (2) EYVL L 54, 25.2.1978, s. 16. (3) EYVL L 228, 9.9.1996, s. 1. LIITE ETA:n sekakomitean päätökseen N:o 38/1999 "Lisäys 1 EUROOPAN PARLAMENTIN JA NEUVOSTON PÄÄTÖKSEN N:o 1692/96/EY LIITTEESSÄ I TARKOITETUT KARTAT, SELLAISINA KUIN NE ON LISÄTTY ETA-SOPIMUSTA VARTEN (katso sopimuksen liitteen XIII 5 kohdan i, j ja k mukautus) >PIC FILE= "L_2000266FI.003101.EPS"> >PIC FILE= "L_2000266FI.003201.EPS"> >PIC FILE= "L_2000266FI.003301.EPS"> >PIC FILE= "L_2000266FI.003401.EPS"> >PIC FILE= "L_2000266FI.003501.EPS"> >PIC FILE= "L_2000266FI.003601.EPS"> >PIC FILE= "L_2000266FI.003701.EPS"> >PIC FILE= "L_2000266FI.003801.EPS"> >PIC FILE= "L_2000266FI.003901.EPS"> >PIC FILE= "L_2000266FI.004001.EPS"> >PIC FILE= "L_2000266FI.004101.EPS"> >PIC FILE= "L_2000266FI.004201.EPS"> >PIC FILE= "L_2000266FI.004301.EPS"> >PIC FILE= "L_2000266FI.004401.EPS">"